લંડન – લિકર ઉદ્યોગના મહારથી વિજય માલ્યાને એની સામે કરવામાં આવેલા પ્રત્યાર્પણના કેસના સંબંધમાં અત્રેના વેસ્ટમિન્સ્ટર ખાતેની મેજિસ્ટ્રેટની અદાલતે જામીનની મુદત લંબાવી છે. લંડનની કોર્ટે વિજય માલ્યાને મંજૂર કરેલા જામીનની મુદત 12 સપ્ટેંબર સુધી લંબાવી છે અને સાથોસાથ ભારત સરકારને કહ્યું છે કે ‘તમે માલ્યાને પ્રત્યાર્પણ બાદ જ્યાં રાખવા માગો છો એ મુંબઈની આર્થર રોડ જેલનો વીડિયો મોકલો.’ કારણ કે, માલ્યાએ કોર્ટને કહ્યું છે કે ભારતમાં જેલોની સ્થિતિ બહુ ખરાબ હોય છે. કેદીની કોટડીમાં કુદરતી પ્રકાશ પણ આવતો નથી.